આમતો સમગ્ર કાઠિયાવાડ પાન, કાફીના બંધાણી છે. એમાયે રાજકોટની ફાકી ગુજરાતભરના બંધાણીઓમાં પ્રિય છે. બંધાણીઓએ પ્લાસ્ટિકમાં બાંધીને આપેલી ફાકી બે હાથથી મસળવાની ટેવ કાઢી ખાખરામાં જ ખાવાની ટેવ પાડવી પડશે એ નક્કી છે. શહેરમાં તમામ પ્રકારના પ્લાસ્ટિક પ્રદુષણને શહેરવટો આપવા મનપા મક્કમ બની છે. એ દિશામાં પહેલા પાણીના પાંઉચ, પછી ચાના પ્લાસ્ટિક કપ, પછી તમામ પ્રકારની પ્લાસ્ટિક કેરી બેગ અને હવે સૌથી વધુ પ્રદુષણ ફેલાવતી પાન, માવા બાંધવા માટે વપરાતા પ્લાસ્ટીક ઉપર પણ પ્રતિબંધ ફરમાવી દેવાયો છે. સોમવારે મનપાની જુદી જુદી ટીમ કાલાવડ રોડ, અમિન માર્ગ, રૈયા રોડ, સત્યસાંઇ માર્ગ, દોઢસો ફૂટ રિંગરોડ, નાના મવા મેઇન રોડ, યાજ્ઞિક રોડ, સંતકબીર રોડ સહિત સામાકાંઠાના પણ સંખ્યાબંધ વિસ્તારોમાં ચેકિંગ કરાયુ હતું.